વર્ષો ના વહાણાં વીતતા ક્યાં વહી ગયા તે ખબર જ ન રહી. અનેક વિદ્યાર્થીઓ આવી ને ભણતા રહ્યા. ઘણા વિદ્યાર્થીઓ ના સફળતા ના સમાચાર મળતા પરંતુ અદ્રશ્ય તો નામ મુજબ ગુણ ધરાવતો હોય તેવું લાગતું. એક દિવસ શાળા માં એક ચપરાસી આવીને કહ્યું કે શાળા ના જનરલ નંબર પર એક વોટ્સએપ આવેલ છે જેમાં તમારા નંબર ની માંગણી કરેલ છે. ઓનલાઈન ચેક કરતા કોઈ અદ્રશ્ય નામ આવે છે. શું કરવું?હવે તો અનુભવી અને આધેડ ઉંમર નાં શિક્ષિકા માર્મિક રીતે હસ્યા અને કહ્યું કે તે નંબર મને આપો.હું વાત કરીશ.વાત શરુ કરી ને ઓળખાણ માં જ કહ્યું કે હું તારી ‘ટીચર’ છું. જવાબ માં માત્ર એક ફોટોગ્રાફ મળ્યો. જેમાં એક મેમ્બરશીપ સર્ટિફિકેટ હતું અને લખેલ હતું : અદ્રશ્ય (ચાર્ટર્ડ એકાઉન્ટન્ટ). શિક્ષિકા ના આંખે ઝળઝળિયાં આવી ગયા. તેમની ખુશી નો કોઈ જ પાર ન રહ્યો.તેમણે જવાબ માં માત્ર પોતાના હાથ નો ફોટોગ્રાફ મોકલ્યો કે જે આશીર્વાદ ની મુદ્રા માં હતો અને હાથ માં બ્રેસલેટ દર્શાવતો હતો.